Publication: Magyar Közlöny
Issue: MK-2004-25 (Year: 2004, Number: 25)
Era: 2004-2010
Section: 
Paragraph Index: 53

2. § A Szerzõdés hiteles magyar nyelvû szövege a következõ: „Nyitott Égbolt Szerzõdés A jelen Szerzõdést létrehozó államok, a továbbiakban együtt részes államok vagy egyenként részes állam, emlékeztetve az Európai Biztonsági és Együttmûködési Értekezleten kinyilvánított elkötelezettségükre, hogy növeljék katonai tevékenységeik nyitottságát és átláthatóságát, és bizalom- és biztonságerõsítõ intézkedésekkel fokozzák a biztonságot, üdvözölve azokat az európai történelmi eseményeket, amelyek átformálták a biztonsági helyzetet Vancouvertõl Vlagyivosztokig, arra törekedve, hogy a nyitott égbolt rendszer légi megfigyelésre történõ létrehozásával hozzájáruljanak a béke, a stabilitás és a biztonsági együttmûködés továbbfejlesztéséhez és megerõsítéséhez az adott térségben, felismerve egy ilyen típusú légi megfigyelési rendszer lehetséges hozzájárulását más térségek biztonságához és stabilitásához, megállapítva, hogy az ilyen rendszer alkalmazásának lehetõsége javíthatja a nyitottságot és az átláthatóságot, elõsegítheti a meglévõ vagy jövõbeli fegyverzetellenõrzési megállapodások betartásának ellenõrzését, és erõsítheti az Európai Biztonsági és Együttmûködési Értekezlet keretében és más vonatkozó nemzetközi intézményekben a konfliktusmegelõzõ és válságkezelõ képességet, számításba véve a nyitott égbolt rendszer további területekre, így a környezetvédelemre való kiterjesztésének lehetõségét, törekedve a részes államok teljes területének légi megfigyelését biztosító egyeztetett módszerek kialakítására, az egyes részes államok vagy a részes államok csoportja megfigyelésének szándékával, a méltányosság és a hatékonyság elve alapján, fenntartva a repülési biztonságot, megállapítva, hogy a nyitott égbolt rendszer mûködése nem érintheti hátrányosan a nem részes államokat, megállapodtak az alábbiakban: I. cikk ÁLTALÁNOS RENDELKEZÉSEK

Source: https://magyarkozlony.hu/hivatalos-lapok/2c76251dd26aad2357aa93e94ceb4cb75b90d4fd/dokumentumok/35587f52b853d8c0a137d12bce2b73fe714736df/letoltes